આપણે જેવા ઉત્સાહ અને ઉન્માદથી નવ દિવસ નવરાત્રીનો તહેવાર ઉજવીએ છીએ એવા જ ઉત્સાહ અને આનંદથી ક્રિસમસની સાત દિવસ ઉજવણી કરવામાં આવે છે.ક્રિસમસ એ ફક્ત ખ્રિસ્તીઓ માટેનો તહેવાર હવે રહ્યો નથી પણ અન્ય ધર્મના લોકો પણ આ ક્રિસમસના દિવસોમાં ઉલ્લાસ અને ઉન્માદમાં સામેલ થઈને રજાઓનો આનંદ માણે છે અને પછી નવા વર્ષની બીબાઢાળ દિનચર્યા શરુ કરે એ પહેલાં થોડા હળવા થાય છે.આવા તહેવારો સમસ્યાઓથી ત્રાસિત મનને થોડી રાહત પહોંચાડે છે. માનવ મનને માંજીને થોડું ઉજળું કરે છે.